62020TO0231(02)_INF
Διάταξη του Γενικού Δικαστηρίου (δέκατο πενταμελές τμήμα) της 8ης Ιουνίου 2021 – Price κατά Συμβουλίου
(Υπόθεση T‑231/20)
«Προσφυγή ακυρώσεως – Χώρος ελευθερίας, ασφάλειας και δικαιοσύνης – Συμφωνία για την αποχώρηση του Ηνωμένου Βασιλείου από την Ένωση και την Ευρατόμ – Απόφαση του Συμβουλίου σχετικά με τη σύναψη της συμφωνίας για την αποχώρηση – Υπήκοοι του Ηνωμένου Βασιλείου – Απώλεια της ιθαγένειας της Ένωσης – Δεν θίγεται ατομικώς ο προσφεύγων – Πράξη μη κανονιστικής φύσεως – Απαράδεκτο»
1.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Ζήτημα εάν πράξη γενικής ισχύος θίγει ατομικά ορισμένο πρόσωπο – Προϋποθέσεις – Απόφαση του Συμβουλίου περί εγκρίσεως της συνάψεως συμφωνίας με την οποία καθορίζονται οι λεπτομερείς όροι για την αποχώρηση του Ηνωμένου Βασιλείου από την Ένωση – Προσφυγή ασκηθείσα από υπηκόους του Ηνωμένου Βασιλείου – Απώλεια της ιθαγένειας της Ένωσης και των συνδεόμενων με αυτή δικαιωμάτων – Δεν θίγεται ατομικώς ο προσφεύγων – Απαράδεκτο
[Άρθρο 263, εδ. 4, ΣΛΕΕ· απόφαση (ΕΕ) 2020/135 του Συμβουλίου]
(βλ. σκέψεις 34, 36-40, 44-51)
2.
Προσφυγή ακυρώσεως – Φυσικά ή νομικά πρόσωπα – Έννοια της κανονιστικής πράξεως κατά το άρθρο 263, τέταρτο εδάφιο, ΣΛΕΕ – Απόφαση του Συμβουλίου περί εγκρίσεως της συνάψεως συμφωνίας με την οποία καθορίζονται οι λεπτομερείς όροι για την αποχώρηση του Ηνωμένου Βασιλείου από την Ένωση – Δεν εμπίπτει
[Άρθρο 263, εδ. 4, ΣΛΕΕ· απόφαση (ΕΕ) 2020/135 του Συμβουλίου]
(βλ. σκέψεις 52, 54, 55, 57, 58, 65-77)
Αντικείμενο
Προσφυγή ασκηθείσα δυνάμει του άρθρου 263 ΣΛΕΕ με αίτημα τη μερική ακύρωση, αφενός, της Συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ 2020, L 29, σ. 7) και, αφετέρου, της αποφάσεως (ΕΕ) 2020/135 του Συμβουλίου, της30ής Ιανουαρίου 2020, σχετικά με τη σύναψη της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ 2020, L 29, σ. 1).
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Παρέλκει η απόφανση επί της αιτήσεως παρεμβάσεως της Ευρωπαϊκής Επιτροπής.
3)
Ο David Price φέρει, πέραν των δικαστικών εξόδων του, τα δικαστικά έξοδα στα οποία υποβλήθηκε το Συμβούλιο της Ευρωπαϊκής Ένωσης, περιλαμβανομένων των σχετικών με τη διαδικασία των ασφαλιστικών μέτρων και εξαιρουμένων των σχετικών με την αίτηση παρεμβάσεως.
4)
Ο D. Price, το Συμβούλιο και η Επιτροπή φέρουν έκαστος τα σχετικά με την αίτηση παρεμβάσεως δικαστικά έξοδά του.